Eduard Samuel Bartsch

Med. Dr. Eduard Samuel Bartsch (* 8. september 1796, Sabinov - † 31. august 1871, Prešov)  bol menej známy lekár, prírodovedec a entomológ slovenskej národnosti.

Narodil sa v rodine Samuela Bartscha a jeho manželky Anny Márie rodenej Sanickinovej. Po skončení základnej a strednej školy navštevoval univerzitu v Pešti, kde bol v roku 1820 promovaný za doktora medicíny. Po skončení štúdií pracoval ako hlavný úradný lekár šarišskej župy, kde pôsobil po celý svoj ďalší život. 

Mal veľký záujem o štúdium prírodovedy a robil výskum svojho okolia z tohto hľadiska. Veľmi dobre poznal prírodné pomery svojho regiónu a venoval sa okrem iného aj štúdiu hmyzu. V roku 1846 napísal knižnú publikáciu: "Saros megye helyirata" (Miestopis Šarišskej župy), v ktorej uvádza aj niektoré údaje o výskyte hmyzu v tejto oblasti.

Niektoré svoje príspevky posielal aj do odborných lekárskych časopisov.

Zdroje informácií o autorovi 
 Tibenský, J. et kol.: 1976, Biobibliografie prírodných, lekárskych a technických vied na Slovensku do roku 1850. I. zv., Matica Slovenská, Martin, 61.
 Okáli, I.: 1984, Kapitola "Dejiny výskumu dvojkrídlovcov na území Slovenska". In: Čepelák, J. et kol.: Diptera Slovenska. Vydavateľstvo Veda, Bratislava.   
Okali, I. et al.: 1996, Slovník slovenských zoológov a zoológov so vzťahmi k územiu Slovenska. Bratislava, Stimul, 13.
 Koleška, Z.: 1998, Seznam biografií československých entomologů (entomologové nežijící) II. Dodatky, doplňky a opravy biografických hesel "Seznam biografií čs. entomologů (entomologové nežijící) I" ve zvazcích 1-15 z let 1979-1995. In: Klapalekiana, 34 (supplementum) 1 - 238, (heslo: Bartsch, Eduard Samuel, Med. Dr.: p. 10). 
 Groll, E. K. [ed.]: 2006, Entomologen der Welt (Biographien, Sammlungsverbleib). Datenbank 2. Version, DEI im ZALF e. V.: „Bartsch, Eduard": (internet).

Bibliografia 
 Bartsch, E. S.: 1820, Dissertatio inauguralis medica sistens ophthalmobioticam: quam annuentibus magnifico domino praeside et directore, spectabili domino decano ac clarissimis d.d. professoribus, pro doctoris medicinae laurea rite consequenda in alma ac celeberrima Universitate Hungarica Pestiensi. Pestini: Typis Joannis Thomae Trattner.
 Bartsch, E. S.: 1846, Saros megye helyirata, Eperjes.

Externé odkazy 
 Záznam o narodení a krste v matrike záznam číslo 121 – evanjelická farnosť Sabinov; pokrstený ako Samuel Jonas Edvardus Bartsch

Slovenskí entomológovia
Osobnosti zo Sabinova
Slovenskí lekári
Narodenia v 1796
Úmrtia v 1871
Slovenskí prírodovedci
Úmrtia 31. augusta
Narodenia 8. septembra